open-index/open-wikipedia-markdown huggingface dataset:
אנרי הראשון, מלך צרפת

**אנרי הראשון** (צרפתית: Henri Ier; 4 במאי 1008 – 4 באוגוסט 1060), בן לשושלת הקאפטינגים, מלך על צרפת מ-1031 עד מותו.

## חייו
אנרי היה בנם של רובר השני מלך צרפת ושל קונסטנס מארל (973–1032). הוא היה דוכס בורגונדיה מ-1016 עד 1032, כאשר העביר דוכסות זו לרשותו של אחיו רובר. אחרי מותו של איג, אחיו הבכור, הפך אנרי שותף לכתר עם אביו, ונמשח בכנסייה של ריימס ב-14 במאי 1027. ב-1031, אחרי מות אביו, המלך רובר השני, אנרי ירש את הכתר בשם אנרי הראשון. ב-1043 הוא נשא לאישה את מטילדה מפריזייה, בתו של קונראד השני, קיסר האימפריה הרומית הקדושה, אך היא נפטרה כעבור שנה. ב-19 במאי 1051 המלך אנרי הראשון נשא לאישה את אן מקייב (1024–1075), בתו של ירוסלב הראשון, נסיך קייב, שילדה לו ארבעה ילדים.

החלטתו של המלך רובר השני לשתף את אנרי בכתר גרמה לזעזועים בממלכה. המלכה קונסטנס הגנה על זכויותיו של רובר, בנה השלישי. לפני מותו של אביהם ב-1031, האחים אנרי ורובר הגיעו להסכמה ביניהם. אך מיד אחרי שאנרי עלה על כס המלכות, היה עליו לעמוד בפני מזימותיה של אמו. היא ארגנה נגדו קבוצה של אצילים שכללה את אודו, דוכס בלואה ושמפנייה. קבוצה זו הצליחה לכבוש את העיר סנס שבצפון בורגונדיה, ולאלץ את אנרי הראשון להימלט אל נחלותיו של רובר, דוכס נורמנדיה שנשאר נאמן למלך. בקיץ של 1032 המלך שם מצור על העיר סנס, שבה התבצרו אחיו רובר והדוכס אודו. במשא ומתן בין הצדדים הלוחמים, ויתר רובר על טענתו לכתר, ובתמורה קיבל את דוכסות בורגונדיה. המלך המשיך במלחמתו נגד אודו, דוכס בלואה ושמפנייה. כדי לבלום את כוחותיו של אודו, המלך כרת ברית עם קונראד השני, קיסר האימפריה הרומית הקדושה. ב-1037 נפטר אודו, אך בניו אטיין ותיבו המשיכו במלחמה. רק ב-1044 הצליח המלך להתגבר עליהם.

כתמורה לנאמנותו של רובר, דוכס נורמנדיה, העניק לו אנרי את אזור הגבול של ממלכתו עם דוכסות נורמנדיה. עם מותו של רובר הראשון, דוכס נורמנדיה, בנו ויליאם (ויליאם הכובש לעתיד), נהנה מתמיכתו של המלך, שעזר לו לדכא מרד של אצילי נורמנדיה. אך מקץ מספר שנים פלש המלך עם צבאו לנורמנדיה, בעזרתו של ג'ופרי השני דוכס אנז'ו, שהיה אויבו של ויליאם דוכס נורמנדיה. ב-1054 וב-1058, המלך ובן בריתו נחלו מפלות מידי ויליאם שהוכיח את כוחו. המלך אנרי הראשון נפטר ב-1060, ובנו בכורו פיליפ, שהיה בן שמונה שנים בלבד, ירש את הכתר בשם פיליפ הראשון.

## ילדיו

* פיליפ (1052 - 1108)
* רובר (1054 - 1063)
* אמה (1055 - 1109)
* איג (1057 - 1102)

## קישורים חיצוניים

* 
* 

קטגוריה:השושלת הקפטינגית
קטגוריה:מלכי צרפת מהמאה ה-11
קטגוריה:ילידי 1008
קטגוריה:נפטרים ב-1060
קוואסקי נינג'ה 500R

ממוזער|250px|קוואסקי GPZ500S
**קוואסקי נינג'ה 500R** - המוכר גם כ־**GPZ500S** (תחת שם זה שווק האופנוע בישראל) **EX500** ,**ZZ-R500** - הוא אופנוע בנפח 498 סמ"ק. דגם זה מיוצר על ידי קוואסקי מ-1987 עד 2009. אופנוע זה נחשב כאופנוע לרוכבי ספורט מתחילים, אך ביצועיו ניכרים. עיצוב האופנוע עודכן ב־1994 ונותר בעיקרו של דבר בלי שינוי מאז.

אף על פי שלאופנוע מראה ספורטיבי, הוא מציע מצב ישיבה זקוף, סטנדרטי יותר, עם נוחות וורסטיליות רבה יותר. האופנוע מעניק שילוב של ביצועים ומחיר נמוך, דבר שהפך אותו לאהוב בקרב רוכבים חדשים ורוכבים מנוסים בעלי תקציב נמוך. 

בהינתן שהאופנוע היה האופנוע הנמכר ביותר של קוואסקי מספר שנים, הוא הפך להיות פלטפורמה פופולרית למרוצי כביש, עם חלקי חילוף זמינים וזולים. 

שילדת ה-GPZ בנויה בתצורת עריסת פלדה. המנוע שמפיק הספק של 59.1 כוחות סוס הוא בעל שני צילינדרים לרוחב והזנת דלק בעזרת זוג מאיידים. למנוע משודכת תיבת הילוכים ידנית בעלת שישה הילוכים והעברת הכוח מתבצעת באמצעות שרשרת. מהירותו המרבית של האופנוע 180 קילומטר לשעה וזמן התאוצה מעמידה ל-100 קילומטר לשעה הוא 3.76 שניות.

גרסאות מעט שונות של מנוע ה-GPZ, בעלות הספק נמוך יותר, שימשו בדגמים אחרים של קוואסקי כגון **ER-5** (אופנוע כביש עירום ובעל רכיבים בסיסיים), **KLE500** (אופנוע דו שימושי) ו-**EN500** (אופנוע קאסטום).

## נתונים טכניים

## לקריאה נוספת

*Kawasaki EX500 (GPZ500S)'87 to '99, ER500 (ER-5) '97 to '99, 


## קישורים חיצוניים

* 
* האופנוע באתר קוואסקי באנגלית

קטגוריה:אופנועי ספורט
קטגוריה:כלי רכב שהושקו ב-1987
1985 בקולנוע

בערך זה מצוינים אירועים בולטים שהתרחשו במהלך שנת 1985 ונוגעים לעולם הקולנוע.

## אירועים

## סרטים [[שוברי קופות]]

#"בחזרה לעתיד", בכיכובו של מייקל ג'יי פוקס
#"רמבו 2", בכיכובו של סילבסטר סטאלון
#"רוקי 4", בכיכובו של סילבסטר סטאלון
#"הצבע ארגמן", בבימויו של סטיבן ספילברג, בכיכובם של וופי גולדברג ודני גלובר
#"זיכרונות מאפריקה", בכיכובם של מריל סטריפ ורוברט רדפורד
#"קוקון", בבימויו של רון הווארד
#"אוצר הנילוס" בכיכובו של מייקל דאגלס
#"העד", בכיכובו של האריסון פורד
#"גוניס"
#"מרגלים שכמונו"

## [[פרס אוסקר|פרסי אוסקר]]
*הסרט הטוב ביותר: "זיכרונות מאפריקה"
*הבמאי הטוב ביותר: סידני פולאק ("זיכרונות מאפריקה")
*השחקן הטוב ביותר: ויליאם הרט ("נשיקת אשת העכביש")
*השחקנית הטובה ביותר: ג'רלדין פייג' ("המסע אל האושר")

## נולדו
* 26 במרץ – קירה נייטלי, שחקנית
* 30 באפריל – גל גדות, שחקנית ודוגמנית ישראלית
* 12 ביוני – דייב פרנקו, שחקן יהודי-אמריקאי, אחיו הצעיר של השחקן ג'יימס פרנקו
* 2 ביולי – אשלי טיסדייל, שחקנית וזמרת
* 9 באוגוסט – אנה קנדריק, זמרת ושחקנית אמריקאית
* 3 בדצמבר – אמנדה סייפריד, שחקנית וזמרת אמריקאית

## נפטרו
* 30 בספטמבר – סימון סיניורה, שחקנית צרפתית (נולדה ב-1921)
* 2 באוקטובר – רוק הדסון, שחקן אמריקאי, (נולד ב-1925)
* 10 באוקטובר – יול ברינר, שחקן אמריקאי, (נולד ב-1915)
* 10 באוקטובר – אורסון ולס, שחקן ובמאי אמריקאי, (נולד ב-1915)
* 31 בדצמבר – ריקי נלסון, שחקן וזמר אמריקאי, (נולד ב-1940)
* 31 בדצמבר – סם שפיגל, מפיק אמריקאי, (נולד (1901)

## סרטים אחרים
*"שורת המקהלה"
*"מועדון ארוחת הבוקר", בבימויו של ג'ון יוז 
*"מה ראו עיני החתול"
*"קומנדו", בכיכובו של ארנולד שוורצנגר
*"נערות רק רוצות לכייף", בכיכובם של שרה ג'סיקה פרקר והלן האנט
*"ראן", בבימויו של אקירה קורוסאווה
*"שואה", סרטו של הבמאי קלוד לנצמן
*"מסע העסקים של אבא", בבימויו של אמיר קוסטוריצה
*"עוברת אורח", בבימויה של אנייס וארדה ובכיכובה של סנדרין בונר
*"משימה לשוטרים מתחילים"
*"רצח בעיניים", סרט ג'יימס בונד בכיכובם של רוג'ר מור ודולף לונדגרן
*"ברזיל"
* "הקדירה השחורה"
* "מקס הזועם: כיפת הרעם"
* "הרמז" בבימויו של ג'ונת'ן לין

## ראו גם
* 1985 בטלוויזיה
*1984 בקולנוע 
*1985
*1986 בקולנוע
*שנים בקולנוע
*סרט קולנוע

## קישורים חיצוניים

* שנת 1985 במסד-הנתונים הקולנועיים IMDb
אטלנטה פלקונס

**אטלנטה פלקונס** (באנגלית: **Atlanta Falcons** - בזי אטלנטה) היא קבוצת פוטבול אמריקאית מהעיר אטלנטה במדינת ג'ורג'יה שבארצות הברית. הפלקונס משחקים בבית ה-NFC דרום של ליגת הפוטבול הלאומית (NFL). ארגון אטלנטה פלקונס הוקם ב-30 ביוני 1965 כאשר קומישינר ה NFL פיט רוזל העניק את בעלות הקבוצה לרנקין סמית. בחירת הדראפט הראשונה של אטלנטה והכללית בדראפט 1966 הייתה הליינבקר טומי נוביס ובכך הפכה אותו לשחקן הראשון בהיסטוריה של המועדון. הקבוצה נמצאת כיום תחת בעלותו של איש העסקים ארתור בלאנק שבבעלותו עוד שלוש קבוצת ספורט נוספות בעיר.

לפלקונס יש קבוצת מעודדות הקרויה בפשטות "מעודדות אטלנטה פלקונס", ובז קמע בשם פרדי פאלקון.

## רקע
עונתה הראשונה של הקבוצה הייתה 1966 וב-1 באוגוסט אותה השנה שיחקה את המשחק הראשון שלה (במשחקי טרום העונה) בו היא הפסידה לפילדלפיה איגלס. לאחר שהפסידה את תישעת משחקיה הראשונים, ניצחה הקבוצה את ניו יורק ג'איינטס במשחק חוץ ובכך זכתה בניצחונה הראשון, אטלנטה סיימה את שנות ה-60 עם 12 ניצחונות בלבד.

אטלנטה שיחקה בפעם הראשונה במשחק המרכזי של המחזור (משחק הפוטבול של יום שני) בשנת 1970, למרות שסיימה את העונה במאזן שלילי. שנת 1971 הייתה השנה בה אטלנטה הצליחה לראשונה להשיג מאזן חיובי במהלך העונה. בשנת 1978 הגיעה הקבוצה להישג הממשי ראשון, העפלה לפלייאוף. רק שלוש עשרה שנים לאחר הקמת המועדון.

בשנת 1998, הגיעה הקבוצה להישג השיא שלה, כאשר הקוורטרבק כריס צ'נדלר והרץ האחורי ג'אמאל אנדרסון סחפו אותה לניצחון בגמר ה-NFC על המינסוטה ויקינגס הפייבוריטים וחגגו עלייה ראשונה לסופרבול. בסופרבול עצמו נגמרה החגיגה כאשר דנוור ברונקוס גברה על הפלקונס 19-34.
 
בשנת 2001 הפאלקונס קיבלו מהסן דייגו צ'רג'רס בחירת דראפט ראשונה בסיבוב הראשון תמורת בחירת דראפט חמישית בסיבוב הראשון והתופס טים דוויט. את הבחירה הראשונה הם ניצלו כדי לקחת את הקוורטרבק מייקל ויק מווירג'יניה טק. מייקל ויק התחיל כקוורטרבק משני לכריס צ'אנדלר, ובשנת 2002 הוא היה לקוורטרבק הפותח של הקבוצה, באותה השנה מייקל ויק הוביל את הפלקונס לפליי-אוף בו הם הפסידו לפילדלפיה איגלס בגמר האזורי. במהלך משחקי קדם העונה של עונת 2003 מייקל ויק שבר אתה הרגל ולא שיחק במהלך שנים עשר המשחקים הראשונים, בסוף אותה שנה המאזן של אטלנטה היה שלילי ועמד על 5–11. ויק חזר בעונת 2004 והוביל את הפאלקונס למאזן 5–11 ולפלייאוף בו הם הפסידו שוב לפילדלפיה איגלס בגמר המחוזי. הפעם הבאה שהעפילה הקבוצה לפלייאוף הייתה בעונת 2008 בהנהגתו של הקוורטרבק הרוקי מאט ראיין. בעונת 2016 העפילה הקבוצה בפעם השנייה בתולדותיה לסופרבול. בסופרבול LI נפגשה עם ניו אינגלנד פטריוטס ולמרות שהובילה 28–3 במהלך המחצית השנייה ו-28–9 בפתיחת הרבע האחרון, הפסידה הקבוצה בהארכה, 28–34.

## אצטדיון
הקבוצה אירחה את משחקיה הביתיים באצטדיון אטלנטה פולטון קאונטי, אשר שימש גם כמגרשה הביתי של קבוצת הבייסבול של העיר, האטלנטה ברייבס. בשנת 1992 עברה הקבוצה לאצטדיון ג'ורג'יה דום, שעלותו הייתה 214 מיליון דולר, והכיל 71,228 מקומות, האצטדיון אירח פעמיים את הסופרבול, בשנים: בשנת 1994 (XXVIII) ובשנת 2000 (XXXIV). 

בשנת 2017 עברה הקבוצה לשחק באצטדיון מרצדס-בנץ שנבנה עבורה בעלות של 1.4 מיליארד דולר.

## קישורים חיצוניים

* 

*
פלקונס
בולטימור רייבנס

**בולטימור רייבנס** (באנגלית: **Baltimore Ravens**; כינוי: **רייבנס**) היא קבוצת פוטבול אמריקאית מהעיר בולטימור, המשחקת בליגת ה-NFL.

בעבר יוצגה העיר על ידי הקולטס, אך זו עזבה ובמקומה הגיעה ב-1996 הקליבלנד בראונס שחיפשה מגרש ביתי חדש. אוהדי הפוטבול בבולטימור לא רצו ששם העיר יהיה קשור לבראונס, ולפיכך הוחלפו צבעי הקבוצה וחברי היכל התהילה של הבראונס נשארו בקליבלנד. בשלוש העונות הראשונות לאחר הקמתה הקבוצה לא הייתה קרובה להעפיל לפלייאוף, אך בעונה הרביעית (1999) מצבה השתפר והיא החמיצה את ההעפלה בגלל משחק אחד.

בעונת 2000 הצליחה הקבוצה להעפיל לסופרבול (סופרבול XXXV), שנערך בטמפה. במשחק עצמו היא גברה על ניו יורק ג'איינטס בתוצאה 34–7. ריי לואיס, שחקן ההגנה של הרייבנס, זכה בתואר MVP של משחק הסופרבול. בעונות לאחר מכן הגיעו הרייבנס שש פעמים נוספות לפלייאוף, אך לא הצליחו להעפיל עד לסופרבול. בעונת 2012 הדיחו הרייבנס את דנוור ברונקוס ואת ניו אינגלנד פטריוטס בפלייאוף, העפילו בפעם השנייה בתולדותיהם לסופרבול, (סופרבול XLVII), בו גברו על סן פרנסיסקו 49' 31-34.

## קישורים חיצוניים

* 

* 

*
קטגוריה:בולטימור: מועדוני ספורט
פנים אל פנים

**פנים אל פנים** הוא שבועון לציבור הדתי שהחל לצאת לאור בישראל ב-8 באפריל 1959 ויצא לאור עד סוף שנת 1965. את השבועון יסד, ערך והוציא לאור הרב שמואל אבידור הכהן, יחד עם אחיו, פינחס פלאי. תחילה נקרא "עין בעין" ואחר כך שינה את שמו ל"פנים אל פנים". חלק ניכר מתוכנו נכתב על ידי הכהן עצמו, בשמות בדויים, אחד מהם היה השם אבידור (**א**בי **י**עקב-**ד**וד ו**ר**ינה), שהפך לחלק משמו המלא. כמו כן הרבו לכתוב בו האח פינחס פלאי, האחות טובה (גיתית) הכהן (לימים וכטפוגל), ואביהם הרב מרדכי הכהן.

השבועון נחשב לביקורתי ונשכני כלפי הממסד הדתי. תכניו הושפעו מתכני "העולם הזה", בו כתב אבידור הכהן בעילום שם, ואף שימש בו חבר מערכת. אבידור הביא אל השבועון את הגישה הביקורתית ברוח המוטו של "העולם הזה" – "ללא מורא וללא משוא פנים" תוך כדי התאמתה לציבור הדתי. גישה זו נחשבה מהפכנית בעיתונות הדתית. עם זאת ועל אף שהתעוררה ביקורת מצד הממסד הדתי והחרדי, זכה השבועון לפופולריות רבה.

את הגיליון הראשון פתחה כתבה מצולמת על חייו של הרב מבריסק. המאמר הפותח של הגיליון הוקדש למאמר הגותי מאת גדולי ההוגים הדתיים, ובהם הרב יוסף דב סולובייצ'יק מבוסטון ופרופ' אברהם יהושע השל.

## קישורים חיצוניים
*
* י' רענן, הכותרת ההזויה שהכעיסה, באתר שטורעם.נט

## הערות שוליים

קטגוריה:ישראל: כתבי עת
קטגוריה:ישראל: שבועונים
אריזונה קרדינלס

**אריזונה קרדינלס** (באנגלית: **Arizona Cardinals**) היא קבוצת פוטבול אמריקאית מליגת ה-NFL שבסיסה בעיר גלנדייל, הסמוכה לפיניקס שבמדינת אריזונה. הקרדינלס נוסדה בשנת 1898 בעיר שיקגו בשם שיקגו קרדינלס והיא הקבוצה המקצוענית הוותיקה ביותר, וממייסדות ליגת ה-NFL. כינוי הקבוצה וסמלה על שם ציפור השיר הקרדינל. 

הקבוצה זכתה פעמיים באליפות ליגת ה-NFL (טרם האיחוד עם ה-AFL), בשנים 1925 וב-1947. היא העפילה פעם אחת לסופרבול, בעונת 2008 (סופרבול XLIII) בו נוצחה על ידי פיטסבורג סטילרס. 

ב-1960 עברה הקבוצה לסנט לואיס שבמיזורי ונקראה סנט לואיס קרדינלס. ב-1988 עברה לאריזונה, שיחקה תחילה בטמפי ונקראה פיניקס קרדינלס. משנת 1994 נקראת בשמה הנוכחי ומשנת 2006 משחקת באצטדיון בעיר גלנדייל, אשר שינה את שמו בשנת 2018 לאצטדיון "סטייט פארם". 

## קישורים חיצוניים

* 
* 

*
קטגוריה:גלנדייל (אריזונה): מועדוני ספורט
שפתיים

[שמאל|ממוזער|250px|שפתיים צבועות ב[שפתון]]
ה**שפתיים** הן איבר המהווה את הפתח של חלל הפה אצל בני אדם ויונקים רבים אחרים.
תפקידי השפתיים הם:
*סיוע בקליטת המזון, כחלק ממערכת העיכול.
*מאפשרות את ההגייה של חלק מההברות בכל השפות אצל בני האדם ואצל יונקים אחרים. חלק מבני האדם סובלים משפה עליונה קשורה, אשר יכולה להשפיע על מנח השיניים והלסת העליונה בזמן חיוך ומנוחה.
*שותפות ביצירת תקשורת ההבעה אצל האדם ואצל הקופים.
*עקב היותן אזור רגיש עשיר בקצות עצב השפתיים משמשות גם כאיבר מיני, ובפרט משמשות לנשיקה.

בתרבות מיוחסות לשפתיים תכונות ארוטיות.

המוצר המזוהה ביותר עם השפתיים הוא השפתון המשמש להגנתן מיובש או כאיפור לצביעתן.

## קישורים חיצוניים

*
קטגוריה:מערכת העיכול
קטגוריה:נשיקות
קטגוריה:איברי דיבור
איוואן קרילוב

[שמאל|ממוזער|200px|[קארל ברולוב, דיוקן של איוואן קרילוב, 1839]]
[ממוזער|150px|פסל של איוואן אנדרייביץ' קרילוב ב[גן הקיץ, פוסל על ידי פיטר קלוד פון יורגנסברג]]
**איוואן אנדרייביץ' קרילוב** (ברוסית: **Иван Андреевич Крылов**; 13 בפברואר 1769 – 21 בנובמבר1844) היה משורר, מחזאי, סופר אגדות עם וממשיל משלים רוסי.

## ביוגרפיה

קרילוב נולד במוסקבה, אך את מרבית שנותיו המוקדמות העביר בערים אורנבורג, שם שירת אביו כקצין בצבא רוסיה, וטבר, שבה היה אביו פקיד בבית המשפט לאחר שפרש מהצבא. אביו נפטר בשנת 1779, בהיותו בן 10. אמו גידלה אותו לבדה, ועברה לסנקט פטרבורג כשהיה בן 14, בתקווה לזכות בקצבה ממשלתית. אמו של קרילוב נפטרה בהיותו בן 19.

בסנקט פטרבורג החל קרילוב לעבוד בשירות הממשלה, תוך שהוא כותב סיפורים, סאטירות ואופרות קומיות, אך התפטר לאחר מות אמו ב־1788. 5 שנים קודם לכן הוא הצליח למכור קומדיה שכתב למוכר ספרים, מה שעודד אותו לכתוב את המחזה הרציני "פילומלה" ולנסות לחדור לחוג הדרמטי של קניאז'ין. נסיונותיו להוציא לאור מגזין ספרותי סאטירי (שנקרא "פוצ'בה דוחוב") נכשלו ברובם וגרמו לו התנגשויות עם הצנזורה, אך יחד עם מחזותיו הם העלו אותו לתודעה בחברה הגבוהה.

בין השנים 1797–1801 היה קרילוב בן חסותו של הנסיך סרגיי גליצין, ואף ליווה אותו כמזכיר רשמי בעת שזה התמנה למושל צבאי של ליבוניה (אזור דרומית לאסטוניה של ימינו). מעט ידוע לנו לגבי קורותיו בשנים שלאחר מכן, אך הדעה הרווחת היא שנע מעיר לעיר ועסק בעיקר במשחקי קלפים, אחריהם היה כרוך.

### יצירתו

ב־1805 הוא החל לתרגם את משלי לה פונטיין הצרפתי, אך הגיע למסקנה כי ביכולתו לכתוב משלים טובים לא פחות. אוסף האגדות הראשון (23 במספר) מפרי עטו ראה אור ב־1809 וקנה לו הצלחה ותהילה. מ־1812 ועד 1841 הוא גם החזיק משרה בספרייה הציבורית המלכותית, שם הגיע עד לתפקיד ראש מחלקת הספרות הרוסית. הצאר אלכסנדר הראשון אף הבטיח לתמוך בו כספית אם יכתוב "כיאות".

קרילוב נהנה מהערכה רבה עוד בימי חייו: האקדמיה הרוסית למדעים קיבלה אותו כחבר לשורותיה ב־1811 וזיכתה אותו במדליית זהב. ב־1838 נערך פסטיבל גדול בחסות הצאר לחגיגות היובל של קריירת הסופר שלו והוא זכה לקצבה נדיבה.

עד למותו נמכרו כ־77,000 עותקים של קובצי האגדות שלו ברוסיה, וסגנונו מלא ההומור התחבב על קהל הקוראים. למרות שקרילוב התחיל כמתרגם ומחקה של איזופוס, מולייר, לה פונטיין ואחרים, הוא כתב גם אגדות מקוריות רבות שהושפעו מחיי הכפר של מולדתו.

משלי קרילוב תורגמו לעברית פעמים מספר, החל בתרגומו של משה בן דוד הכהן רייכרסון מסוף המאה התשע עשרה, תרגומו של חנניה רייכמן מ־1949 (עם איורים מאת נחום גוטמן) ותרגומה של חגית בנזימן מ-2015.

## קישורים חיצוניים

* '''משלי קרילוב''' בתרגום חנניה רייכמן, בפרויקט בן-יהודה
*  
* , 13 בפברואר 2015
* 

## הערות שוליים

קטגוריה:סופרים רוסים
קטגוריה:ממשילי משלים
קטגוריה:מחזאים רוסים
קטגוריה:משוררים רוסים
קטגוריה:אישים שהונצחו על בולי ברית המועצות
קטגוריה:אישים הקבורים בבית העלמין טיחווין
קטגוריה:ילידי 1769
קטגוריה:נפטרים ב-1844
ידוען

[שמאל|ממוזער|200px|'''[מרילין מונרו**; שחקנית וזמרת [[קולנוע הוליוודי|הוליוודית]] וידוענית אמריקנית מתחום הבידור המוכרת ברחבי תבל]]
[[קובץ:Diana, Princess of Wales 1997 (2).jpg|שמאל|ממוזער|200px|[[דיאנה, נסיכת ויילס]]; ליידי דיאנה פרנסס ספנסר. בין נישואיה לנסיך צ'ארלס ב-1981 ועד מותה בתאונת דרכים בפריז ב-1997, הייתה האישה המפורסמת ביותר בעולם]]
[[קובץ:David Beckham 2010 LA Galaxy.jpg|ממוזער|299x299 פיקסלים|**דייוויד בקהאם**; [[כדורגלן]] עבר וקפטן [[נבחרת אנגליה בכדורגל|נבחרת אנגליה]] לשעבר, ואחד מראשוני המגה-סלבריטים הנודעים בעולם]]
**יְדוּעָן** (ב[[אנגלית]]: **Celebrity**, [[תעתיק]] לעברית: **סֶלֶבְּרִיטִי**, וב[[עגה]] מקוצרת: **סֶלֶבּ**/**ית**, וברבים: **סֶלֶבְּז**/**סֶלֶבְּס**) הוא אדם [[פרסום|מפורסם]], לרוב עקב פעילותו בתחום ה[[בידור]] ([[טלוויזיה]], [[קולנוע]], [[מוזיקה]]), ה[[דוגמנות]] או ה[[ספורט]]. לעיתים זוכה הידוען לפרסום למרות שתרומתו לתחום עיסוקו היא שולית. ישנם גם מקרים של ידוענים שהפכו פעילים בתחום ה[[פוליטיקה]], וישנם גם [[איש עסקים|אנשי עסקים]] שנחשבים לידוענים.

==מאפיינים==
הידוענים מוכרים לחלק גדול מהציבור הרחב, ורבים עוקבים בשקיקה אחר חייהם האישיים. תופעת הידוענות קשורה באופן הדוק מאוד ל[[רכילות]]. קיימת התעניינות בחייהם האישיים של ידוענים רבים, ולעיתים הדבר מלווה בהטרדות. תעשייה שלמה של צלמים, המכונים '[[פפראצי]]', מתפרנסת מהשגת תמונות של ידוענים. הידוענים מספקים יצר [[מציצנות]]; כך ההתעסקות בחיי הידוענים מהווה [[בידור]] פופולרי. ידוענים רבים קשורים בשערוריות בגידות, תככים, [[מיניות|מין]] ו[[סם (כללי)|סמים]]. בין אם בשל אורח חייהם המאפשר נהנתנות ובין אם בשל ההתעניינות הציבורית הרבה, הגורמת ל[[תקשורת]] להבליט אירועים אלו.

מנגד נהנים הידוענים מהפופולריות שלהם, וביכולתם להשיג לרוב חוזי פרסום יקרים, הזמנות לאירועים חברתיים יוקרתיים והנחות ניכרות ברכישת מוצרים, כחלק מה[[מותג|מיתוג]] של מוצרים אלה. קיימים ידוענים שלא אוהבים את ההתעניינות הציבורית ואת החדירה לפרטיות ומנסים להתחמק מהצלמים, המעריצים וממדורי הרכילות. ידוענים רבים שוכרים [[יועץ תקשורת|יועצי תקשורת]] ו[[יחסי ציבור]] כדי לשפר את יחסם עם הקהל ולהקל על העומס הכרוך בתקשורת עמו.

[[עיתונות|עיתונים]] רבים מפרסמים מדור קבוע המתמקד בפרטי רכילות אודות ידוענים. חלוץ בתחום זה בישראל היה המדור "[[רחל המרחלת]]" בשבועון "[[העולם הזה]]". טור רכילות נודע אחר בישראל, היה במדור "[[ציפורה (מדור רכילות)|ציפורה]]" של מקומון "[[העיר]]".

== ידוענים ופוליטיקה ==
ישנן שתי צורות לתופעת ה"[[פוליטיקאי]] ידוען" של אדם המשלב בין תחום הפוליטיקה לידוענות. הראשונה היא של פוליטיקאי שנבחר לתפקיד או מועמד לתפקיד ציבורי העושה שימוש באלמנטים של כוכבנות על מנת להציג את טענתו לייצוג של קבוצה או מטרה. הצורה השנייה היא של ידוען מתחום ה[[תרבות פופולרית|תרבות הפופולרית]] העושה שימוש בהערצה אליו על מנת להביע את דעתו בנושאי השעה.

== ראו גם ==
<div class="catlist-in-columns">
* [[פפראצי]]
* [[עיתונות צהובה]]
* [[אושיית רשת]]
* [[אייקון פופ]]
* [[אליל נוער]]
* [[מיינסטרים]]
* [[חמש עשרה דקות של תהילה]]
* [[פעילות חברתית אצל ידוענים]]
</div>

==קישורים חיצוניים==

*
*
* 
* [[זיוה שמיר]], [https://www.zivashamir.com/post/מיצירה-למוצר-ומ-י-דע-לידו-ענות **מיצירה למוצר ומִיֶּדע לידוּענות**- על תרבות ההמונים ועל ידועניה] בראי יצירת **ש"י עגנון''', אתר מב"ע, יולי 2024
* 

## הערות שוליים

קטגוריה:בידור
קטגוריה:תת-תרבויות
ג'יימס סקוט, דוכס מונמות' הראשון

שמאל|ממוזער|250px|הדרך שעבר צבאו של מונמות' במהלך המרד
**ג'יימס סקוט, דוכס מונמות' הראשון ו[[דוכס בקלו]] הראשון** (באנגלית: **James Scott, 1st Duke of Monmouth**; 9 באפריל 1649 - 15 ביולי 1685) היה בנו הלא חוקי של צ'ארלס השני מלך אנגליה שנולד לו מפילגשו לוסי וולטר בהולנד. נודע בכינוי העממי "הנסיך הפרוטסטנטי".

בשנת 1663 הגיע ג'יימס סקוט לממלכת אנגליה. המלך צ'ארלס הכיר בו כבנו והכתיר אותו בתואר דוכס מונמות' הראשון, אולם נמנע מלמנות אותו ליורשו.

בשנת 1672 נשלח הדוכס מונמות' בראש חטיבה של כוחות צבא אנגלים לסייע לממלכת צרפת במסגרת מלחמת הולנד–אנגליה השלישית. בין היתר היה האחראי הישיר לדיכוי ההתקוממות הסקוטית נגד אנגליה שהסתיימה ב-1679.

למרות הצלחותיו של מונמות' בשדה הקרב, המלך צ'ארלס לא שבע ממנו נחת ואף גירש אותו מתחומי הממלכה פעמיים.

לאחר מותו של צ'ארלס תבע מונמות' את כתר המלוכה מידי דודו ג'יימס השני ועמד בראש מרד מונמות'. הוא נחת בראש כוחות המורדים בחופי אנגליה, אולם דווקא במערכה זו שהייתה החשובה ביותר לדוכס מונמות' לגבי עתידו, הוא נחל תבוסה קשה. מונמות' נלכד ונעצר. ב-15 ביולי 1685 הוא הוצא להורג על ידי עריפת ראשו בגרזן.

## קישורים חיצוניים

* 
* 

קטגוריה:אנגליה: היסטוריה
קטגוריה:מפקדי הכוחות הבריטים וראשי המטה הכללי הבריטי
קטגוריה:מסדר הבירית: אבירים וגבירות
קטגוריה:אישים שהוצאו להורג במצודת לונדון
קטגוריה:אישים שהוצאו להורג בעריפת ראש
קטגוריה:שבט סקוט
קטגוריה:בית סטיוארט
קטגוריה:דוכסים בריטים
קטגוריה:ילידי 1649
קטגוריה:נפטרים ב-1685
אקזיסטנז

**אקזיסטנז** (באנגלית: **eXistenZ**) הוא סרט קולנוע משנת 1999 שבוים על ידי הבמאי הקנדי דייוויד קרוננברג. עלילת הסרט סובבת סביב הבלבול שבין המציאות למציאות מדומה על רקע משחק תפקידים ממוחשב עם מטרה לא ברורה. כוכבי הסרט הם ג'ניפר ג'ייסון לי וג'וד לאו.

## תקציר העלילה
בסרט פוגש טד פייקול (לאו), מאבטח תמים, את אלגרה גלר (לי) שהיא מתכנתת משחקי מציאות מדומה. פייקול נשכר כביכול להגן על אלגרה מפני גורמים אידיאליסטים הרוצים לפגוע בה. ביחד הם יוצאים למסע שבו לא ברור מה המציאות ומה הדמיון.

## לקריאה נוספת
*יואב בן דב, "המציאות כמשחק רב שכבתי בסרט "אקזיסטנז"", בספר **פוסטמודרניזם בקולנוע**, חיים כאלב (עורך), הוצאת אופטימוס, תל אביב, 2010.

## קישורים חיצוניים

*

## הערות שוליים

קטגוריה:סרטי אימה מ-1999
קטגוריה:סרטי דרמה
קטגוריה:סרטי מדע בדיוני
קטגוריה:סרטי מתח קנדיים
קטגוריה:סרטים קנדיים
קטגוריה:סרטי דייוויד קרוננברג
קטגוריה:סרטים אמריקאיים משנת 1999
קטגוריה:סרטי 1999
קטגוריה:סרטי מדע בדיוני מ-1999
קטגוריה:סרטים עם מוזיקה מאת הווארד שור
1984 בקולנוע

בערך זה מצוינים אירועים בולטים שהתרחשו במהלך שנת 1984 ונוגעים לעולם הקולנוע.
## אירועים

* מייקל אייזנר מתמנה לנשיא חברת וולט דיסני

## סרטים שוברי קופות
#"מכסחי השדים", בכיכובם של דן אקרויד וביל מארי
#"השוטר מבוורלי הילס", בכיכובו של אדי מרפי
#"אינדיאנה ג'ונס והמקדש הארור", בכיכובו של האריסון פורד
#"גרמלינס"
#"קראטה קיד"
#"תרגיל לשוטרים מתחילים"
#"פוטלוס", בכיכובו של קווין בייקון
#"בעקבות האוצר הרומנטי"
#"גשם סגול", בכיכובו של פרינס
#"ספלאש", בכיכובם של טום הנקס ודריל האנה

## [[פרס אוסקר|פרסי אוסקר]]
*הסרט הטוב ביותר: "אמדאוס"
*הבמאי הטוב ביותר: מילוש פורמן ("אמדאוס")
*השחקן הטוב ביותר: פ. מוריי אברהם ("אמדאוס")
*השחקנית הטובה ביותר: סאלי פילד ("מקום בלב")

## נולדו
* 10 במרץ – אוליביה ויילד, שחקנית אמריקאית
* 25 במרץ – קתרין מקפי, זמרת ושחקנית אמריקאית
* 10 באפריל – מנדי מור, זמרת וכותבת שירים אמריקנית, שחקנית
* 18 באפריל – אמריקה פררה, שחקנית אמריקאית
* 27 באוקטובר – קלי אוסבורן, שחקנית וזמרת אנגלית
* 21 בנובמבר – ג'נה מאלון, שחקנית אמריקאית
* 22 בנובמבר – סקרלט ג'והנסון, שחקנית
* 25 בנובמבר – גספר אוליאל, שחקן ודוגמן צרפתי (נפטר ב-2022)
* 28 בנובמבר – מרי אליזבת' וינסטד, שחקנית אמריקאית
* 4 בדצמבר – לורן לונדון, שחקנית אמריקאית

## נפטרו
* 20 בינואר – ג'וני וייסמילר, שחיין, אלוף אולימפי ושחקן אוסטרי-אמריקאי (הראשון שגילם את טרזן) (נולד ב-1904)
* 15 בפברואר – אתל מרמן, זמרת ושחקנית אמריקאית (נולדה ב-1908)
* 1 במרץ – ג'קי קוגן, שחקן אמריקאי (נולד ב-1914)
* 16 במאי – אנדי קאופמן, שחקן וקומיקאי אמריקאי (נולד ב-1949)
* 22 ביוני – ג'וזף לוסי, במאי אמריקאי (נולד ב-1909)
* 27 ביולי – ג'יימס מייסון, שחקן בריטי (נולד ב-1909)
* 5 באוגוסט – ריצ'רד ברטון, שחקן וולשי (נולד ב-1925)
* 25 באוגוסט – טרומן קפוטה, סופר ותסריטאי אמריקאי (נולד ב-1924)
* 9 בספטמבר – אילמז גונאי, שחקן ובמאי טורקי (נולד ב-1937)
* 21 באוקטובר – פרנסואה טריפו, במאי צרפתי (נולד ב-1932)
* 28 בדצמבר – סם פקינפה, במאי אמריקאי (נולד ב-1925)

## סרטים אחרים
*"חולית", מבוסס על הספר "חולית" של פרנק הרברט
*"סיוט ברחוב אלם"
*"היו זמנים באמריקה", בבימויו של סרג'ו לאונה ובכיכובם של רוברט דה נירו וג'יימס וודס
*"נקמת היורמים"
*"ספיינל טאפ"
*"זרים"
*"פריז, טקסס", בבימויו של וים ונדרס
*"קאל", בכיכובה של הלן מירן
*"כרמן", בבימויו של פרנצ'סקו רוסי
*"דמעות של שתיקה", בבימויו של רולנד ג'ופה
*"הסיפור שאינו נגמר", בבימויו של וולפגנג פיטרסן
*"הטוב מכולם", בבימויו של בארי לווינסון ובכיכובו של רוברט רדפורד
*"מסע בין כוכבים 3: החיפוש אחר ספוק"
*"מכת פתע", בכיכובו של קלינט איסטווד
*"שליחות קטלנית", בכיכובו של ארנולד שוורצנגר
*האישה באדום
*ספר נשים

## ראו גם
* 1984 בטלוויזיה
*1983 בקולנוע 
*1984
*1985 בקולנוע
*שנים בקולנוע
*סרט קולנוע

## קישורים חיצוניים

* שנת 1984 במסד-הנתונים הקולנועיים IMDb
תחנת הכוח לה ראנס

שמאל|ממוזער|250px|תחנת הכוח לה ראנס
**תחנת הכוח לה ראנס** היא תחנת כוח הנמצאת בשפך נהר הראנס (La Rance) בחבל ברטאן שבצפון החוף האטלנטי של צרפת. התחנה מפיקה חשמל מניצול האנרגיה הטמונה בתופעת הגאות ושפל.

## היסטוריה

בניית התחנה החלה ב-20 ביולי 1963 והסתיימה כשלוש שנים לאחר מכן. התחנה נחנכה ב-26 בנובמבר 1966. עלות הקמת התחנה הייתה כ-620 מיליון פרנקים (מעל 500 מיליון אירו במונחים של 2005).

## עקרון הפעולה

בבסיס התחנה עומד סכר באורך של 750 מטר על שפך הנהר, היוצר מאגר המסוגל לקלוט בתוכו בעת הגאות 180 מיליון מטר מעוקבים של מי ים. בעת השפל, המים האגורים זורמים חזרה אל הים בכח הכבידה, ובדרכם מסובבים את הטורבינות המפיקות את החשמל.

על מנת להגדיל את ניצולת התחנה גם לשעת הגאות (בה מתמלא המאגר), הטורבינות הן דו כיווניות, כך שגם זרם המים הממלא את המאגר משמש להפקת חשמל. 

בתחנה מותקנות 24 טורבינות בהספק של 10.3 מגה-ואט כל אחת. התחנה מספקת 3% מתצרוכת החשמל של מחוז ברטאן.

## ראו גם
*גאות ושפל
*אנרגיית גאות ושפל

## קישורים חיצוניים

* Un premier site web sur l'Usine marémotrice de la Rance אתר התחנה 

ראנס
קטגוריה:צרפת: תעשייה
קטגוריה:ברטאן: מבנים
מעגל דמים

**מעגל דמים** הוא ביטוי שמשמעותו היא תופעה בה פעולה מסוימת מצד אחד הצדדים בעימות בו מעורב שפיכת דמים, מביאה לפעולת תגמול מן הצד השני, המעוררת מצידה שאיפה לפעולת תגמול מאלו שפתחו בפעולה, וכן הלאה. סכסוכים בעלי אופי דומה קיימים במקומות שונים בעולם.

## תיאור ואפיון
התרחשות של "מעגל דמים" תלויה בשני תנאי יסוד:
# היעדר יכולת (פיזית, פוליטית או רגשית) של מי מהצדדים בעימות להכריעו באופן סופי.
# היעדר יכולת (פיזית, פוליטית או רגשית) של מי מהצדדים לפרוש מן העימות, או הנחה כי יכולתו של הצד השני להמשיך להגיב ולקיים את מעגל התגובות קטנה יותר.

קיום שני התנאים לוכד את הצדדים הניצים במעגל דמים, משום שלכל צד אין יכולת להכריע את יריבו, אך לתפישתו הוא אינו יכול להינתק מן העימות, או שהוא מניח שהצד השני חלש ממנו ובסופו של דבר יוכל להכריע את יריבו. בהתקיים שני תנאים אלו, ייתכן "מעגל דמים" שבו שני הצדדים הולכים ומגדילים את השקעתם בפעולות התגמול, תוך הגדלת סך הפסדיהם ההדדיים, אך בלי יכולת לפרוש מן העימות, כל עוד מתקיימים שני התנאים הללו בו זמנית. קיום "מעגל דמים" מסוג זה אופייני לתפישה שגויה של עימות כמשחק סכום אפס כאשר בפועל העימות אינו משחק סכום אפס (שהרי סך הנזק של שני הצדדים גם יחד הולך וגדל עם כל סיבוב במעגל).

מעגלי דמים נוצרו לכל אורך ההיסטוריה, כשהם אופייניים במיוחד בתרבויות בהן אלמנטים של כבוד ונקמה חשובים מאוד, כאשר תרבותם של הצדדים הניצים שוללת פשרה או רואה בה עלבון, כאשר במוקד הסכסוך ניצב אלמנט מובהק של משחק סכום אפס (על-פי רוב, אדמה, שליטה או זכויות יתר), וכאשר בראש כל צד מן הניצים עומדים אנשים שצמחו בסביבה בה ישנה דומיננטיות לתפישות משחק סכום אפס, ובמיוחד פוליטיקה וצבא.

בדורות האחרונים ניתן להצביע על יסוד של מעגל דמים במלחמות סחר, כאשר כל צד מעלה את גובה המכסים שהוא מטיל, למרות שפעולת התגמול החוזרת תשוב ותגדיל את הנזק לשני הצדדים. בסכסוכים כמו אלו שנתגלעו בין המדינות שהרכיבו את יוגוסלביה, בין שבטים ניצים במדינות כמו ניגריה או הרפובליקה הדמוקרטית של קונגו או הרפובליקה של קונגו, בין הודו לפקיסטן ועד לפני כמה עשרות שנים גם באירופה אופייניות למעגלי דמים כאלו. ביחידות חברתיות קטנות יותר, מעגלי דמים אופייניים לחברות בהן ל"חמולה" או ה"קלאן" חשיבות מרכזית, במיוחד כאשר נעדרות מערכות "כופר דמים" (וורגלט) לפישור בין צדדים. לעיתים, עשויים מאבקי דמים בין חמולות יריבות או בין ארגוני פשע יריבים להמשך לאורך שנים תוך הקזת דם הדדית.

## בישראל
בישראל, מובע לעיתים הביטוי מעגל דמים בהתייחסות לסכסוך הישראלי-פלסטיני, כשלעיתים נטען בחוגי השמאל, שההתנגדות והטרור הפלסטינים מתעוררים ומלובים במקרים רבים על-ידי פעולה ישראלית שקדמה להם, וחוזר חלילה (חיסול גורר פיגוע, פיגוע גורר חיסול וכן הלאה). הפתרון המוצע לקטיעת "מעגל הדמים" לשיטתם הוא בפרישה חד-צדדית מן העימות על-ידי ישראל. קרי, בנסיגה של כוחות צה"ל, בהפסקת האש ובאיפוק.

טענה הפוכה מושמעת משמיעים לעיתים אנשי ימין בישראל, הגורסים כי העימות בין ישראל לפלסטינים נסב סביב סוגיות מהותיות או קשור לנטייה של הצד הפלסטיני לאלימות נגד ישראל. לשיטתם, ישראל יכולה להכריע את העימות באופן סופי והרתעה באמצעות כוח צבאי מביאה לשקט, היינו, גורמת להימנעות הצד השני מהמשך העימות או החלשת התנגדותו. הימנעות מתגובה, לפיהם, תתפרש כאילו הזוכה בעימות הוא הצד שכנגד, ותוביל לחידוש העימות פעם נוספת, אך בעמדות מוחלשות עבור הצד הישראלי.

## קישורים חיצוניים
* רוביק רוזנטל, לפרוץ את המעגל, מאמר מינואר 2001, המסביר, לאחר חיסול ראאד כרמי, את טענת מעגל הדמים וקורא להפסיק אותו
* 

קטגוריה:ביטויים
קטגוריה:נקמה
בית אלעזרי

שמאל|ממוזער|250px|רחוב במושב
[שמאל|ממוזער|250px|מראה המושב מ[גבעות מע'אר שממערב לו]]
שמאל|ממוזער|250px|גלעד לבני בית אלעזרי שנפלו על משמרתם
**בֵּית אֶלְעָזָרִי** הוא מושב עובדים באזור המרכז, בגבול מערבי של השפלה ליד גדרה השייך למועצה אזורית ברנר ולתנועת המושבים.

## היסטוריה
בית אלעזרי היה מושב העולים הראשון. הוא הוקם על ידי עולים חדשים הן ממדינות אירופה (פולין ורומניה) שהגיעו בספינת המעפילים "פאניורק" והן על ידי עולים מליטא, עיראק, איראן, תימן ועוד. הרעיון להקמת המושב היה של לוי אשכול, שהגיע לבית העולים בפרדס חנה וחיפש מועמדים להקמת המושב הראשון לאחר קום המדינה. לאחר חצי שנה לוי אשכול ארגן 16 משפחות מהאונייה פאניורק, והביא אותם לעאקיר, שהיה כפר ערבי עד למלחמת העצמאות. העולים קיבלו הדרכה מהחקלאים של כפר ביל"ו עד הקמת המושב.

ביולי 1949 ציינו תושבי המושב את הקמת המוסדות הציבוריים של המושב. באמצע 1950 הוחל בהקמת 70 בתים נוספים במושב, דבר שנתקל בתחילה בהתנגדות מצד אנשי גבעת ברנר. בינואר 1951 כלל המושב כ-160 משפחות.

העולים בנו בתים מפח וחילקו את האדמה לחלקות עיבוד. כל אחד קיבל עבודה לפי יכולותיו. לאחר מכן הוסיפה הסוכנות היהודית קבוצות עולים נוספות עד שהיישוב התייצב על כ-120 משפחות. כל משפחה קיבלת מהסוכנות רפת קטנה מבטון (חלק משרידי הרפתות עדיין קיימים) ופרה. לאורך השנים הענף העיקרי ממנו התפרנסו התושבים היה ענף הרפת - כיום נותרו רפתות בודדות.

מושב בית אלעזרי הוא אחד המושבים הגדולים בישראל- היקפו 6 ק"מ והוא מונה כ-400 משפחות, 120 משקים והיתר גרים בהרחבה הקהילתית.

ליד המושב נמצאת "חוות החרקים והפרפרים הישראלית" ובתוך המושב, בית ספר בראשית.

### שם המושב
המושב הוקם בינואר 1949 ובתחילה נועד להיקרא "ערוגות", עד שהשם נמסר לערוגות. מכיוון שהוא הוקם על ידי עולים שהתיישבו באופן זמני בעאקיר, הוא נקרא "עקיר החדשה". בשנת 1952 שונה שמו ל"בית אלעזרי" על שמו של יצחק אלעזרי-וולקני (וילקינסקי), שהיה אגרונום ושותף פעיל בהתפתחות ההתיישבות בארץ ישראל. למרות זאת, השם עקיר החדשה המשיך ללוות את המושב וועדת השמות הממשלתית דרשה מתושביו לחדול מלהשתמש בשם הערבי ולדבוק בשם העברי בלבד ומודעות פורסמו בעיתונות על כך בינואר 1957.

## קישורים חיצוניים

* 
* סיפור מקומי - בית אלעזרי, סיפור התפתחות המושב מיום הקמתו על גבי ציר זמן
*  בית אלעזרי, באתר המועצה האזורית ברנר
*
*

## הערות שוליים

קטגוריה:מושבים
קטגוריה:מושבי תנועת המושבים
קטגוריה:יישובים שהוקמו ב-1948
קטגוריה:ישראל: יישובים הקרויים על שם אישים
קטגוריה:מושבים במחוז המרכז
קטגוריה:מישור החוף הדרומי: מושבים
מרחב נורמלי לחלוטין

בטופולוגיה, **מרחב נורמלי לחלוטין** ו**מרחב <math>\ T_5</math>** הם סוגים של מרחבים טופולוגיים המקיימים תכונות הפרדה חזקות במיוחד.

## הגדרות

קבוצות A ו־B במרחב טופולוגי הן **קבוצות מופרדות**, אם כל אחת מהן זרה לסגור של הקבוצה השנייה. במקרה כזה, לכל נקודה ב־A יש סביבה זרה ל־B, ולהפך. קבוצות מופרדות חייבות להיות זרות; אם שתי קבוצות סגורות הן זרות, אז הן גם מופרדות.
* מרחב טופולוגי X הוא מרחב נורמלי לחלוטין, אם אפשר להפריד בו קבוצות מופרדות באמצעות סביבות פתוחות; כלומר: לכל שתי קבוצות מופרדות A ו־B, קיימות קבוצות פתוחות וזרות U ו־V המכילות את A ואת B, בהתאמה.
* מרחב נורמלי לחלוטין שבו כל נקודה מהווה קבוצה סגורה, נקרא **מרחב <math>\ T_5</math>**.

במרחב שבו אפשר להפריד קבוצות מופרדות, בוודאי אפשר להפריד קבוצות סגורות וזרות. לכן כל מרחב נורמלי לחלוטין הוא בפרט מרחב נורמלי. מאותה סיבה, כל מרחב \ T_5 הוא מרחב T4.

## תכונות נוספות

התכונה החשובה ביותר של מרחבים נורמליים לחלוטין היא שלא רק הם עצמם נורמליים, אלא גם כל תת-מרחב שלהם (ביחס לטופולוגיה המושרית). במרחב נורמלי, תכונה זו שקולה לכך שהמרחב נורמלי לחלוטין. מסיבה זו מרחב נורמלי לחלוטין נקרא גם **מרחב נורמלי תורשתית**.

כל מרחב נורמלי באופן מושלם הוא בפרט נורמלי לחלוטין, ובאופן דומה גם כל מרחב T6 הוא מרחב \ T_5. בפרט, כל מרחב מטרי הוא מרחב \ T_5.

ההוכחה לכך שמרחב נורמלי באופן מושלם הוא נורמלי לחלוטין אינה מידית, ולכן אנחנו כוללים כאן הוכחה ישירה וקלה לכך שבמרחב מטרי אפשר להפריד בסביבות פתוחות כל שתי קבוצות מופרדות. יהי X מרחב מטרי עם המטריקה d. נתונות שתי קבוצות מופרדות A ו־B (שאינן בהכרח סגורות). נסמן ב- \ d_A(x)=\inf_{a\in A}d(a,x) את פונקציית ה"מרחק מ-A", ובאופן דומה נגדיר את הפונקציה \ d_B. מכיוון שרק לנקודות בסגור של A יש מרחק 0 מ-A, כל נקודה של B היא בעלת מרחק חיובי מ־A, ולהפך. נסמן ב- \ U_A את איחוד הכדורים ברדיוס \ d_B(a)/2 סביב a, לכל הנקודות \ a\in A; זו כמובן קבוצה פתוחה המכילה את A. באופן דומה נבנה את \ U_B. כדי להיווכח ש- \ U_A ו- \ U_B זרות, די לבדוק שהדבר נכון לכל זוג של כדורים המרכיבים קבוצות אלה. אבל לכל \ a\in A, \, b\in B מתקיים \ d_A(b),d_B(a)\leq d(a,b), ולכן \ \frac{1}{2}d_A(b)+\frac{1}{2}d_B(a)\leq d(a,b).

יש לציין שכאשר מדובר בקבוצות מופרדות, הפרדה באמצעות סביבות פתוחות היא ההפרדה החזקה ביותר שלה אפשר לצפות. בערך על אקסיומות ההפרדה אנו מונים ארבע רמות הפרדה, שההפרדה בקבוצות פתוחות היא הנמוכה בהן. ברמה הבאה דורשים הפרדה באמצעות סביבות סגורות, אלא שזה בלתי אפשרי אפילו במרחבים מטריים. לדוגמה, הקטעים \ (0,1) ו- \ (1,2) הם קבוצות מופרדות, שלא ניתן להפריד בסביבות סגורות (ובוודאי לא בפונקציה רציפה).

## ראו גם
* אקסיומות ההפרדה
* מרחב נורמלי באופן מושלם
* מרחב נורמלי

נורמלי לחלוטין
ראאד אל-כרמי

**ראאד אל-כרמי** (בערבית: **رائد الكرمي**; 1974 – 14 בינואר 2002) היה טרוריסט בכיר בגדודי חללי אל-אקצא מטולכרם, רוצח סדרתי אשר עמד בראש חוליית תנזים, האחראית לעשרות פיגועים בהם נרצחו ונפצעו אזרחים וחיילים ישראלים רבים. פעל תחת אחריותו הישירה של מרואן ברגותי, ראש התנזים ביהודה ושומרון. נהרג בסיכול ממוקד בינואר 2002 במהלך האינתיפאדה השנייה.

## פעילותו
אל-כרמי היה פעיל טרור עוד באינתיפאדה הראשונה ונעצר על ידי ישראל בתחילת שנות התשעים.

בינואר 2001, קצת אחרי תחילת האינתיפאדה השנייה, רצח אל-כרמי במו ידיו את המסעדנים מוטי דיין ואתגר זיתוני, לאחר שחטף אותם. ביולי של אותה השנה רצח גם את תושב פתח תקווה אלי נעמן. הוא אחראי לרצח שישה ישראלים נוספים וניסיונות פיגוע נוספים.

בספטמבר 2001 הצליח לשרוד ירי טילים אל מכוניתו, אף על פי שכמעט התעוור. ב-14 בינואר 2002 נהרג בסיכול ממוקד על ידי ישראל בפיצוץ מטען בעת שהלך ברחוב.

## המחלוקת על עיתוי הסיכול הממוקד
בספר "בומרנג", שיצא שלוש שנים לאחר האירוע, טענו העיתונאים עפר שלח ורביב דרוקר כי ראאד אל-כרמי הורה, זמן קצר לפני מותו, לחדול מהפיגועים בישראל בטענה כי התקבלה החלטה מדינית מטעם ערפאת על כך. היו בכירים במערכת הביטחון, שהעלו ספקות בדבר צדקת ההחלטה לחסלו. יש גם התולים בהריגתו את ההידרדרות שהביאה ל"מרץ השחור" ולמבצע חומת מגן. ד"ר מתי שטיינברג למשל, לשעבר יועץ לראשי השב"כ, טען כי "ראאד כרמי עשה את הכל, כולל בימים האחרונים לפני הריגתו, כדי להניא גורמי טרור מלבצע את זממם. בזמן הנתון שבו אנחנו מדברים הייתה הפסקת אש, וצריך היית להעריך שהרג ראאד כרמי יקטע את הפסקת האש וידחף כמשוגעים את אנשי תנזים פת"ח כדי לנקום. זאת המשמעות האסטרטגית. אלו אנשים שאין להם גן עדן בתפיסתם, אשר החלו להתאבד".

לעומת זאת, ישראל טענה כי אל-כרמי תכנן "מגה-פיגוע", והריגתו מבעוד מועד מנעה זאת. לדברי שר הביטחון, בנימין בן אליעזר, "האיש עמד לבצע פעולות גדולות נגד ישראל תוך ימים ספורים". גם בראיונות וכתבות בעיתונות הכתובה, בהם התראיין ראאד אל-כרמי עצמו, הוא הבהיר כי הוא נחוש בדעתו להמשיך בפעולות הטרור נגד ישראל ואף להרחיבן. בריאיון ל-CNN ב-23 באוגוסט 2001, כחצי שנה לפני הריגתו הוא הצהיר: "אנו מאמנים את הנוער לבצע פעולות בתוך ישראל. אנו מאמנים בני 17–18 לתקוף מתנחלים, לחטוף חיילים בתוך שטח ישראל".

רק בחודשיים האחרונים שלפני הסיכול הממוקד היה אל-כרמי אחראי לשלוש פעולות טרור שונות, אשר שתיים מהן לפחות, אילו התממשו, היו עלולות לגרום למותם של אזרחים רבים:
* 19 בנובמבר 2001 - ירי לעבר מונית סמוך לצומת שבי שומרון. כתוצאה מהירי נפצעו שלושה אזרחים ישראלים, אחד באורח קשה ושניים קל. אחד הפצועים היה רב היישוב שבי שומרון.
* 28 בנובמבר 2001 - ניסיון הוצאת שני מפגעים מתאבדים מטולכרם לישראל. הפיגוע סוכל בשל הערכות מוגברת של כוחות הביטחון לאורך קו התפר באזור טולכרם.
* 5 בדצמבר 2001 - ניסיון הוצאת מפגע מתאבד מטולכרם לישראל. הפיגוע נמנע בשל מה שנראה כתאונת עבודה של המתאבד, אשר המטען שהיה על גופו התפוצץ סמוך ליישוב מעלה אפרים.

## קישורים חיצוניים

* 
* 
* 

## הערות שוליים

קטגוריה:פעילי פת"ח שנהרגו בידי ישראל
קטגוריה:טולכרם: אישים
קטגוריה:פלסטינים שנולדו ב-1974
קטגוריה:פלסטינים שנפטרו ב-2002
גאינה

**גאיאנה** (בארמנית: **Գայանե**) הוא בלט בארבע מערכות שהולחן על ידי אראם חאצ'טוריאן. הוא מבוסס במקור על בלט תחת הכותרת ״שמחה״ שהמלחין כתב בשנת 1939 בזמן שהותו בארמניה. שוכתב לליברית מאת קונסטנטין דרז'בין וכוריאוגרפיה מאת נינה אניסימובה ועלה לפרמיירה ב-9 בדצמבר 1942. הבלט עבר שני שכתובים נוספים, בשנים 1952 ו-1957. עיצוב הבימה נעשה על ידי נתן אלטמן והתחפושות על ידי טטיאנה ברוני. 

המופע מספר את סיפורה של הדמות הטיטולארית: אישה צעירה בשם גאיאנה העובדת בחווה קולקטיבית בברית המועצות. מוצאם המגוון של האיכרים מספק רקע לנעימות ממקורות אתניים שונים, חלקם בליווי רביעיית מיתרים בקצב איטי, וחלקם בביצוע כלים עממיים. 

הבלט היה להצלחה צנועה בברית המועצות וזכה להד מוגבל מחוץ לה. אחד הקטעים מתוכו, פרק מהיר במערכה האחרונה של הבלט, הוא "מחול החרבות" הנודע, שהפך לקטע ליווי אהוב על להטוטנים בכל רחבי העולם. בשנת 1943, חאצ'טוריאן עיבד קטעים מוזיקליים נבחרים מן הבלט לשלוש סוויטות לתזמורת. סוויטות תזמורתיות אלו זכו לאהדה. כיום מנצחים בוחרים קטעים מבין הסוויטות השונות ויוצרים מבחר משלהם להופעות תזמורתיות .

## תזמור
הפרטיטורה של הבלט קוראת לכלים הבאים:
* כלי נשיפה מעץ: 3 חלילים (כולל פיקולו), 2 אבובים, קרן אנגלית, 3 קלרינטים (כולל קלרינט בס), סקסופון אלט, 2 בסונים.
* כלי נשיפה ממתכת: 4 קרנות יער, קורנית, 3 חצוצרות, חצוצרת אלט, 3 טרומבונים, טובה.
*כלי הקשה: טימפני, משולש, תוף מרים, מצילתיים, תוף בס, טום טום, דף, גלוקנשפיל, קסילופון, מרימבה, ויברפון, צ׳יימס.
*מיתרים: 2 נבלים, כינורות (ראשונים ושניים), ויולות, צ׳לי, וקונטרבסים.

## קישורים חיצוניים

## הערות שוליים

קטגוריה:בלט
קטגוריה:יצירות במוזיקה קלאסית
XFL

שמאל|ממוזער|250px|לוגו הליגה
**XFL** הייתה ליגת פוטבול אמריקנית מקצועית שהתקיימה למשך עונה אחת בשנת 2001.

הליגה הייתה יוזמה משותפת בין NBC לבין משפחת מקמהן ששולטת בליגת ההיאבקות WWE. הליגה פעלה בצורה של יחידה אחת, כלומר כל הקבוצות היו תחת בעלות אחת ולא כל קבוצה תחת בעלות פרטית משלה.

הרעיון של הליגה הוכרז לראשונה ב־3 בפברואר 2000, והוא התבסס על שילוב בין עולם היאבקות לעולם הפוטבול. הכוונה הייתה ליצור משחק יותר קשוח עם פחות חוקים ופחות עברות. לשחקנים היו מוצמדות מצלמות לקסדות ובחדרי ההלבשה ועל המאמנים היו מצלמות, האצטדיונים העסיקו כרוזים שדיברו בצורה מלוכלכת והמעודדות היו נוהגת ללבוש את המינימום המותר בחוק. ה־XFL הגיעה להישג בכך שהייתה לליגת הפוטבול המקצועי הראשונה בהיסטוריה חוץ מה־NFL שהשיגה חוזה שידור ברמה של טלוויזיה ארצית עם NBC ועוד שני חוזי שידור בערוצי הכבלים UPN ו־TNN. 

האלופה הראשונה והיחידה של הליגה הייתה לוס אנג'לס אקסטרים (Los Angeles Xtreme). 

לאחר שנה של פעילות ואי הצלחה מסחררת נסגרה הליגה בעקבות פרישה של NBC מהפרויקט. משפחת מקמהן ניסתה עוד להחיות אותו אבל כשהגיעה להבנה שהדבר יעלה לה בזמן שידור של ליגת היאבקות שלה ה־WWE יצאה גם היא מהפרויקט והליגה נסגרה עם חובות של 70 מיליון דולר.

אחת הסיבות בגינן נכנסה NBC לפרויקט הייתה שמנהלי החברה הגיעו למסקנה שיותר זול יהיה ליצור ליגת פוטבול חדשה ולשדר אותה מאשר לרכוש זכויות של משחקים של ליגת ה־NFL שהייתה ידועה בחוזים ארוכי טווח עם ערוץ ABC וקנית הזכויות ממנה הייתה כמעט בלתי אפשרית.

הליגה חזרה לפעילות בשנת 2020 והספיקה לקיים חמישה מחזורי ליגה, אך בשל התפרצות וירוס הקורונה הליגה נעצרה.
בשל חובות כבדים מאוד נאלצה ליגת ה - XFL באפריל 2020 להודיע על פשיטת רגל.

## קבוצות ה־XFL וטבלת עונת 2001
 

## מורשת
*הליגה השיגה אחוזי צפייה גבוהים יותר מאשר ליגת ההוקי קרח NHL
*השימוש במצלמות חיות על קסדות ובתוך המשחק נהיה פופולרי והחל לחדור גם ל־NFL
*הליגה גילתה כישרונות חדשים רבים שמצאו את מקומם לאחר הפירוק ב־NFL וב־AFL

## קישורים חיצוניים

* 

קטגוריה:ערכים שבהם תבנית בריטניקה אינה מתאימה
קטגוריה:תחרויות פוטבול
קטגוריה:ליגות ספורט בארצות הברית
דיסקמן

שמאל|ממוזער|250px|Sony Discman D121
**דיסקמן** היה הכינוי שחברת האלקטרוניקה היפנית סוני נתנה לנגן הדיסקים (מדיה דיגיטלית אופטית) הנייד הראשון. הדגם d-50 היה הנגן הראשון בשוק ב-1984. השם discman אומץ על ידי סוני לכל
קו מוצרי האודיו הניידים שלה, פירוש השם הוא "cd-walkman",שהוא חידוש לשם של סדרת הנגן אודיו האנלוגי הראשון שסוני הוציאה, הווקמן, שהשתמש בקלטות אודיו מגנטיות.

## לפני היציאה לשוק
לפני המצאת התקליטור היו קלטות השמע הפורמט השולט בשוק לאחסון מוזיקה ומידע. בשנת 1979 חוללה סוני מהפכה בהרגלי השמיעה בכך שהכניסה את הווקמן - נגן המוזיקה הקומפקטי הראשון שהיה נוח לנשיאה. מוצר זה נקלט היטב בשוק העולמי.

עם המצאת התקליטור הבינה סוני את הפוטנציאל של פורמט זה והחלה לשווקו כמוצר מוביל בשוק ולא מוצר נישה למכורים לדבר.

## התפתחות
מאז נגן הדיסקים הראשון (cdp-101) סוני עמלה לשפר את עיצוב המוצר על מנת להפחית את הכוח שצרך וכמות החלקים. פרויקט זה, שנקרא "CD CD", שם לו למטרה להפוך את פורמט הדיסקים האופטים לזול וזמין יותר. אחרי שסוני הצליחה להפחית את גודל הנגן דיסקים הנייח לעשירית מגודלו המקורי ניתן היה לייצר את נגן דיסקים הנייד הראשון, שיצא בשנת 1984 תחת השם discman.

המטרה הייתה לייצר נגן נייד בגודל 4 אריזות דיסקים אחד על גבי השני, או בממדים של 13x13 סנטימטר על 4 סנטימטר עובי.

## יציאה לשוק
הדגם D-50 שהיה הנגן דיסקים אופטיים הראשון, יצא לשוק בנובמבר 1984, ביום שמסמל שנתיים ליציאת פורמט הדיסקים האופטיים לייצור המוני.

למרות שהיה בגודל קטן יחסית של 2 קופסאות דיסקים היחידה הציעה את אותן הפונקציות שהציע הcdp-101, אם כי ללא השלט רחוק.

היחידה עלתה 49800 ין (442 דולר) - חצי מהמחיר של cdp-101. העלות הנמוכה הביאה לפריצת דרך משמעותית במכירות של מוצרי פורמט הדיסקים האופטים.

בזכות הפופולריות הרבה לה זכה המוצר החזירה סוני את השקעה בפיתוח תוך שנה וחצי.

## השפעה
ההשקה של הd-50 עוררה עניין רב ותרמה להטמעת פורמט המדיה הדיגיטלית אצל הציבור ותעשיית המוזיקה.

השוק תוך זמן קצר רווה במוצרים של יצרנים אחרים שהורידו את המחיר לנגן הנייד.

תעשיית המוזיקה חוותה עלייה דרמטית במוזיקה הנמכרת באמצעות תקליטורים.

## הדעיכה
עקב כניסתם של נגני MP3 לשוק, נדחקו הדיסקמנים ממדפי החנויות. כבר ב-2005 נכתב על הדיסקמנים: "נגנים אלה הולכים ונעלמים מהעולם ואינם מהווים תחרות אמיתית לשאר."

עם זאת יש לציין כי תקליטורי cd ממשיכים להימכר, בעיקר לשימוש ברכב או במערכת ביתית, או לשם העברת הקבצים באמצעות המחשב לנגני המדיה הניידים.

## ראו גם
* תקליטור
* נגן MP3

## קישורים חיצוניים

* 

## הערות שוליים

קטגוריה:מכשירי אלקטרוניקה בידורית
קטגוריה:מערכות שמע
קטגוריה:מכשירים שהושקו ב-1984
קטגוריה:מוצרי חברת סוני
קטגוריה:טכנולוגיות מיושנות
ממשלה צרה

[ממוזער|[ממשלת ישראל השלושים וארבע, אשר הייתה ממשלה צרה]]
בישראל ובמשטרים דמוקרטיים פרלמנטריים אחרים, **ממשלה צרה** היא כינוי לממשלה שיש לה רוב קטן יחסית בפרלמנט (או שהרוב המתנגד לה איננו מסוגל להפילה), ואשר מתמודדת מול אופוזיציה גדולה. ממשלה צרה נחשבת לדגם מועדף במשטרים פרלמנטריים, ובלבד שהרוב שממנו נהנית הממשלה מספיק לה כדי להעביר את רוב הצעות החוק הממשלתיות, וכדי לדחות הצעות אי-אמון בלי לשנות את הרכבה או את מדיניותה בצורה משמעותית.

ממשלה צרה עשויה להיות מורכבת מנציגי מפלגה גדולה אחת, או מספר מפלגות שלהן אידאולוגיה דומה, ואשר קשורות ביניהן בהסכמים קואליציוניים.

שני יתרונות מרכזיים יש לדגם הממשלה הצרה:
#קל לגבש מדיניות עקבית ולבצע אותה, שכן לחברי הממשלה יש אידאולוגיה יחסית משותפת.
#האופוזיציה הגדולה יכולה לנהל פיקוח יעיל ואינטנסיבי על פעילות הממשלה. אם הרוב שיש לממשלה גדול דיו, אין בפיקוח הזה כדי לערער את יציבות השלטון.

דגם הממשלה הצרה קורס אם הרוב של הממשלה בפרלמנט קטן מדי או איננו קיים כלל (במקרה האחרון הממשלה מכונה **[[ממשלת מיעוט]]**). במצב כזה הממשלה אינה מסוגלת להעביר הצעות חוק (במיוחד את תקציב המדינה), ולכן אינה מסוגלת לממש את מדיניותה. כמו כן, כדי להתקיים, צריכה הממשלה לדאוג לשמור על כל תומכיה בפרלמנט, דבר המגדיל את כושר המיקוח שלהם, ולפעמים אף פותח פתח לשחיתות.

## ראו גם
* ממשלת אחדות לאומית
*קואליציה
*אופוזיציה

*ממשלה צרה
אריק אדמס (מוזיקאי)

שמאל|ממוזער|250px|אריק אדמס, 2002
**אריק אדמס** (אנגלית: Eric Adams; נולד כ**לואיס מרולו** ב־12 ביולי 1954) הוא סולן של להקת ההבי מטאל האמריקאית מנוור משנת 1980.
## קריירה
אדמס, יליד אובורן שבניו יורק, היה חברו של ג'ואי דימאיו, שותפו ללהקה עוד לפני הקמתה, ומטפל בענייניה הכספיים של הלהקה. הוא מספר שהושפע מאוד מאיאן גילן (סולן הלהקה דיפ פרפל).

אדמס התעניין במוזיקה מגיל תשע. הוא ניגן בגיטרה ובגיל 11 הקים להקה בשם The Kids.

הצטרף ללהקת Manowar בשנת 1980. שם הבמה שלו מורכב מהשמות הפרטיים של שני בניו, אריק ואדם.

## קישורים חיצוניים

* 

קטגוריה:זמרים בעלי מנעד קולי של 4 אוקטבות
קטגוריה:זמרי מטאל אמריקאים
קטגוריה:זמרים אמריקאים
קטגוריה:אמריקאים שנולדו ב-1954
מרדכי דוד אונגר

ממוזער|הרב אונגר בדרשה (2008)
הרב **מרדכי דוד אונגר** (נולד בכ"ה באדר ב' ה'תשי"ד) הוא האדמו"ר של חסידות "**באבוב 45**", המונה כ-2,000 משפחות - כשליש מחסידות באבוב כולה.

## תולדותיו
נולד בארצות הברית, לאדמו"ר יעקב יצחק מדומברובה, מצאצאי רבי חיים הלברשטאם מצאנז. אמו הייתה בתו של רבי יהושע אשר רויטבלט, אדמו"ר בשדליץ. הוא למד בישיבת באבוב בקראון הייטס ובישיבת בית התלמוד בברוקלין. התחתן עם רבקה שינדל בת האדמו"ר הרביעי מבאבוב, רבי נפתלי צבי הלברשטאם. ושימש כראש ישיבת באבוב. הוא ההדיר את ספר השו"ת "דברי חיים" של סבו האמור, והוציאו בשלושה חלקים בתוספת הערותיו.

לאחר פטירת חותנו האדמו"ר נפתלי צבי הלברשטאם, בשנת ה'תשס"ה (2005) התפלגה החסידות. רוב מוחלט של החסידים הכתירו כאדמו"ר את רבי בן ציון אריה לייבוש הלברשטאם, אחיו הצעיר של רבי נפתלי צבי. כשליש מהחסידים קיבלו עליהם את הרב אונגר כאדמו"ר.

בית מדרשו שוכן כיום בבניין בית יעקב שברח' 45 בשכונת בורו פארק שבברוקלין. בהתאם לפסק הדין בבוררות בין חצרו ובין החצר הגדולה של חסידות באבוב, שמה הרשמי של חצרו הוא "באבוב 45".

דברי תורתו מופיעים מדי שבוע תחת הכותר "דברות קודש".

קהילתו מתרכזת בעיקר בבורו פארק אך קיימים מרכזים בוויליאמסבורג, במונסי, בלייקווד, בלונדון, באנטוורפן ובישראל.

## משפחתו
נשוי לרבקה שיינדל (לבית הלברשטאם). מילדיהם:
* הרב יוסף - ראש הישיבה קטנה, שימש כרב בית המדרש "אפריון של שלמה".
* הרב שלום - ר"מ בישיבה קטנה, וממונה על הקהילה בלונדון.
אחיו הוא רבי בן ציון אונגר האדמו"ר מדמברובה בניו יורק.

גיסיו: רבי דוד משה טברסקי האדמו"ר מרחמסטריווקא בבורו פארק, ורבי יהושע רובין -  אב בית דין באבוב 45, ובנו של רבי מרדכי דוד מסאסרגן.

## קישורים חיצוניים
* 
*
* 

## הערות שוליים

קטגוריה:אדמו"רי באבוב
קטגוריה:אדמו"רים אמריקאים
קטגוריה:ניו יורק: רבנים
קטגוריה:אמריקאים שנולדו ב-1954
ריבוי טבעי

[שמאל|ממוזער|450px|שיעור גידול האוכלוסייה באחוזים ב[מדינות העולם]]
**ריבוי טבעי** הוא מדד המתייחס לגידול במספר האנשים במקום מסוים כתוצאה מנתוני ילודה ותמותה של האוכלוסייה. את שיעור הריבוי הטבעי מחשבים על ידי מציאת ההפרש בין מספר הנולדים למספר הנפטרים באוכלוסייה במהלך תקופה מסוימת. המדד מבוטא באחוזים מתוך האוכלוסייה. לעיתים מתבלבלים בין המושגים: ריבוי אוכלוסייה וגידול אוכלוסייה. בעוד ריבוי אוכלוסייה מתייחס לנתוני ריבוי טבעי של מקום מסוים בשנה מסוימת, גידול אוכלוסייה לוקח בחשבון את נתוני הריבוי יחד עם מאזן ההגירה מהמקום ואליו. ייתכן מצב שבו הריבוי הטבעי הוא שלילי, כלומר: מספר הנפטרים גדול ממספר התינוקות שנולדים מדי שנה. ריבוי טבעי שלילי מאפיין כיום את חברות השפע של מערב ומזרח אירופה וקיים בעיקר בחברות בהן נשים עובדות מחוץ למשק הבית המשפחתי וזוכות להשכלה גבוהה, וגם בעבר נודעו תופעות כאלו בקרב אוכלוסייה מבוססת (דוגמאות בולטות מהעת העתיקה הן אזרחי ספרטה ומעמד הפאטריקים ברומא). מצבים של ריבוי טבעי שלילי נגרמים פעמים רבות עקב מגפות.

כיום, אוכלוסיות נחשלות מתאפיינות בדרך כלל בריבוי טבעי גבוה, בשל נגישותן הגבוהה יחסית לטיפול רפואי מצד אחד, ומסורת של ילודה גבוהה מצד שני.

ריבוי טבעי גבוה אפיין את מדינות אירופה במהלך המאה ה-19 בד בבד עם התפתחות המהפכה התעשייתית. שיעורי הילודה נותרו גבוהים כבעבר (שיעורי ילודה טבעיים, בשל העדר שימוש באמצעי מניעה) אך התפתחות המודעות לתנאי היגיינה וטיפול רפואי משופר הפחיתו משמעותית את תמותת התינוקות, מה שהוביל בהכרח לשיעורי ריבוי טבעי גבוהים. כך למשל – במהלך המאה ה-19 צמחה אוכלוסיית אנגליה כמעט פי חמישה.

## ראו גם
* אוכלוסיית העולם
* פריון תת-החלפתי
* התפוצצות אוכלוסין

## קישורים חיצוניים

* דף הבית של מחלקת האוכלוסין באו"ם

קטגוריה:ערכים שבהם תבנית בריטניקה אינה מתאימה
קטגוריה:דמוגרפיה
1982 בקולנוע

בערך זה מצוינים אירועים בולטים שהתרחשו במהלך שנת 1982 ונוגעים לעולם הקולנוע.

## אירועים
*חברת קוקה-קולה רכשה את חברת ההפקה סרטי קולומביה

## סרטים [[שוברי קופות]]
#"אי.טי. - חבר מכוכב אחר"
#"טוטסי"
#"קצין וג'נטלמן"
#"רוקי 3"
#"Porky's"
#"פולטרגייסט"
#"בית הזונות הקטן הטוב ביותר בטקסס" 
#"האגם המוזהב"
#"מסע בין כוכבים 2: זעמו של חאן"
#"אנני"

## פרסים
**[[פרס אוסקר|פרסי אוסקר]]:**
*הסרט הטוב ביותר: "גנדי"
*הבמאי הטוב ביותר: ריצ'רד אטנבורו ("גנדי")
*השחקן הטוב ביותר: בן קינגסלי ("גנדי")
*השחקנית הטובה ביותר: מריל סטריפ ("בחירתה של סופי")

## נולדו
* 8 בינואר – גבי הופמן, שחקנית אמריקאית
* 15 באפריל – סת' רוגן, שחקן, קומיקאי, תסריטאי ומפיק יהודי-קנדי
* 30 באפריל – קירסטן דנסט, שחקנית
* 11 במאי – ג'ונתן ג'קסון, שחקן קולנוע אמריקאי
* 30 ביוני – ליזי קפלן, שחקנית אמריקאית
* 8 ביולי – סופיה בוש, שחקנית אמריקאית
* 8 ביולי – סקיילר פיסק, זמרת וכותבת שירים אמריקנית, שחקנית
* 19 ביולי – ג'ארד פדלקי, שחקן אמריקאי
* 24 ביולי – אנה פקווין, שחקנית ניו זילנדת
* 25 ביולי – בראד רנפרו, שחקן אמריקאי
* 7 באוגוסט – אבי קורניש, שחקנית אוסטרלית
* 10 באוגוסט – דבון אאוקי, שחקנית ודוגמנית אמריקאית
* 19 באוגוסט – אריקה כריסטנסן, שחקנית אמריקאית
* 19 בספטמבר – קולומבוס שורט, שחקן ורקדן אמריקאי
* 30 בנובמבר – אלישה קאת'ברט, שחקנית קנדית
* 30 בדצמבר – קריסטין קרוק, שחקנית קנדית

## נפטרו
* 5 במרץ – ג'ון בלושי, שחקן אמריקאי (נולד ב-1949)
* 29 במאי – רומי שניידר, שחקנית אוסטרית (נולדה ב-1938)
* 10 ביוני – ריינר ורנר פאסבינדר, במאי גרמני (נולד ב-1945)
* 12 באוגוסט – הנרי פונדה, שחקן אמריקאי (נולד ב-1905)
* 29 באוגוסט – אינגריד ברגמן, שחקנית שוודית (נולדה ב-1915)
* 14 בספטמבר – גרייס קלי, שחקנית אמריקאית (נולדה ב-1929)
* 1 בנובמבר – קינג וידור, במאי אמריקאי (נולד ב-1894)
* 4 בנובמבר – ז'אק טאטי, במאי צרפתי (נולד ב-1908)
* 2 בדצמבר – מרטי פלדמן, שחקן וקומיקאי בריטי (נולד ב-1933)

## סרטים אחרים
*"בלייד ראנר" בבימויו של רידלי סקוט ובכיכובו של האריסון פורד
*"בלש כבקשתך"
*"דיינר" בבימויו של בארי לוינסון
*"הצוללת"
*"מקס הלוחם בדרכים"
*"משאלת מוות 2"
*"פאני ואלכסנדר" בבימויו של אינגמר ברגמן
*"פרנסס" בכיכובה של ג'סיקה לאנג

## ראו גם
* 1982 בטלוויזיה
*1981 בקולנוע 
*1982
*1983 בקולנוע
*שנים בקולנוע
*סרט קולנוע

## קישורים חיצוניים

* שנת 1982 במסד-הנתונים הקולנועיים IMDb